laion/Wikipedia-Exotic huggingface dataset:
דודן

המונח "דודן" מפנה לכאן. לערך העוסק במילון של השפה הגרמנית, ראו מילון דודן. דודן (או בן דוד/ה) ודודנית (או בת דוד/ה) (באנגלית: Cousin) הוא מונח אשר יכול להתייחס לשתי משמעויות - בדרך כלל נעשה בו שימוש לתיאור בני דודים מדרגה ראשונה במשפחה בזיקה לאדם שיש לו סבא, סבתא, סבא רבא או סבתא רבתא במשותף איתם, והמשמעות השנייה, אשר נפוצה עיקר בתחום הגנאלוגיה, היא תיאור קרבה משפחתית בין אנשים בני אותו דור או דורות שונים שאין ביניהם קרבה משפחתית מדרגה ראשונה או שנייה (ראו טבלה בהמשך להבהרה). הגדרות המונח במשמעותו הבסיסית: "דודנים מדרגה ראשונה" – בני משפחה שאינם אחים, ויש להם סבא או סבתא משותפים. "דודנים מדרגה שנייה" – בני משפחה שאינם אחים או דודנים מדרגה ראשונה, ויש להם סבא רבא או סבתא רבתא משותפים. וכך הלאה. הגדרות המונח במשמעותו המורחבת: "דודן / דודנית מדרגה ראשונה מוזח פעם אחת" (באנגלית: A first cousin once removed) מתייחס לאחד משני מצבים: בן או בת של דודן או דודנית מדרגה ראשונה. דודן או דודנית מדרגה ראשונה של האם או האב. "דודן / דודנית מדרגה שנייה מוזח פעם אחת" (באנגלית: A second cousin once removed) מתייחס לאחד משני מצבים: בן או בת של דודן או דודנית מדרגה שנייה. דודן או דודנית מדרגה שנייה של האם או האב. כפי שניתן לראות מההגדרות, כל המונחים מתארים קרבת משפחה הדדית בין דודנים מאותו סוג. לעיתים קרובות נהוג לומר "קרובי משפחה" במקום לציין את הקרבה המשפחתית המדויקת לדודנים במובן הרחב. * הערה - הדודנים מסומנים בוורוד ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
רעיה (משפחה)

רַעֲיָה היא השותפה הנשית בנישואים. חובותיה, זכויותיה וסמכותה של הרעיה ביחס לבן-זוגה הבעל, או לבת-זוגה בנישואים חד-מיניים, משתנים בהתאם לתרבות ולחוק. במערכות יחסים מונוגמיות, הרעיה יכולה להיות נשואה לגבר אחד בלבד בכל עת, והבעל יכול להיות נשוי לאישה אחת בלבד בכל עת. לעומת זאת, במערכות יחסים ביגמיות ופוליגמיות (פוליאנדריות ופוליגניות) ניתן שלרעיה ו/או לבעל יהיו שני בני זוג, שתי בנות זוג או יותר בכל עת. מסורתית, ברוב התרבויות, הרעיה אינה נחשבת כראש משק הבית ואינה אחראית על פרנסת בני הבית. גם לאחר סיום הקשר, אם על ידי פטירת הרעיה או גירושים, בתרבויות רבות, בן זוגה לשעבר מוגדר כאלמנהּ או כגרושהּ והיא כגרושתו, עם משמעויות שונות – חוקיות ותרבותיות. בעת העתיקה, לבעל הייתה סמכות רבה על אשתו ועל צאצאיו, ובמידה רבה נחשבו לרכושו. בישראל קבעה פקודת מס הכנסה שרק הבעל יְיצג את המשפחה מול פקיד השומה (בלשון סעיף 65 לפקודה: "הכנסתה של אשה נשואה החיה עם אישהּ יראו, לעניין הפקודה, כהכנסתו של האיש והיא תחויב על שם האיש ולא על שמה ולא על שם הנאמן שלה"). מצב זה תוקן בשנת 1992, ונקבע שבני הזוג רשאים לבחור, לפי כללים מסוימים, מי מבין שניהם יְיצג את המשפחה. חוק הביטוח הלאומי פוטר רעיה שהיא עקרת בית מתשלום דמי ביטוח לאומי ודמי ביטוח בריאות. חוק זה רואה גם ידועה בציבור כרעיה. סעיף 7(ג)(6) לחוק עבודת נשים מקנה לרעיה שהיא שכירה זכות לקיצור יום עבודתה בשעה, כאשר בן זוגה משרת במילואים. בעל (משפחה) רעיות, דף שער בספרייה הלאומית סקירה בנושא מאת תאודור מומזן פקודת מס הכנסה, דיני מדינת ישראל 6 מ-25 באפריל 1961 חוק לתיקון פקודת מס הכנסה (מס' 89), התשנ"ב-1992, באתר הכנסת
נישואים מאורגנים

נישואים מאורגנים הם נישואים שבהם הכלה והחתן נבחרים על ידי אנשים אחרים מאשר בני הזוג עצמם - לרוב על ידי בני משפחה כגון ההורים. בתרבויות מסוימות נעשה שימוש בשדכן מקצועי על מנת למצוא את החתן/כלה עבור האדם שנכנס/ת לנישואים מאורגנים. הנוהג של נישואים מאורגנים היה נפוץ לאורך ההיסטוריה בקרב משפחות אצילות, ובמיוחד בבתי מלוכה, כדרך לשלב את ההון של שתי המשפחות (או הממלכות) השונות אליהם השתייכו בני הזוג. נישואים מאורגנים היו בעבר בולטים בתרבויות רבות. הנוהג נשאר נפוץ באזורים רבים, בעיקר בדרום אסיה, אם כי בחלקים רבים אחרים של העולם הנוהג הפך נדיר במיוחד במהלך המאה ה-19 והמאה ה-20. נישואים מאורגנים היו נפוצים במיוחד בסין עד המאה ה-19. נישואים מאורגנים קיימים כיום עדיין בהודו (נכון לשנת 2019). בתרבויות המסורתיות בהן הגירושים נדירים נישואים מאורגנים לעיתים רבות עובדים יפה, משום שבדרך כלל גם הבעל וגם האישה עושים מאמץ שהנישואים יהיו הצלחה במקום להיפרד בעקבות סכסוכים קלים. נישואים בכפייה מדיה וקבצים בנושא נישואים מאורגנים בוויקישיתוף שידוכים, דף שער בספרייה הלאומית ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
WWE The Shield's Final Chapter

The Shield's Final Chapter היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (‏Raw‏, ‏סמאקדאון ו-205 לייב) ונערך ב-21 באפריל 2019, באולם טקססלייר סנטר שבמולין שבאילינוי. אירוע זה סימל את הקרב האחרון של קבוצת "המגן" ביחד (דין אמברוז, רומן ריינס וסת' רולינס) כקבוצה, בנוסף לקרב האחרון של אמברוז ב-WWE. האירוע כלל שבעה קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-205 לייב. ב-29 בינואר 2019, ארגון ה-WWE דיווח שדין אמברוז החליט שלא לחדש את החוזה שלו בחברה, וחוזיהו יפוג בחודש אפריל. חודש לאחר מכן, רומן ריינס, שנעדר מהארגון עקב התמודדות עם מחלת הלוקמיה, חזר וביחד עם סת' רולינס ואמברוז התאחדו והתחרו בקרב שלושה נגד שלושה באירוע פאסטליין, שבו ניצחו את ברון קורבין, בובי לאשלי ודרו מקינטייר. למרות שקרב זה הוגדר כקרב האחרון של קבוצת "המגן" ביחד, קרב נוסף בכיכובם נקבע לאירוע The Shield's Final Chapter (בעברית: הפרק האחרון של "המגן"), והוא הוגדר גם כקרב האחרון של קבוצת "המגן" ביחד וגם כקרב האחרון של אמברוז ב-WWE. דין אמברוז לא יאריך את חוזיהו בארגון; יעזוב כשהחוזה שלו יפוג קבוצת המגן רשמו איחוד מוצלח בניצחון על קורבין, לאשלי ומקינטייר
מערכת יחסים של זוג מאותו המין

מערכת יחסים של זוג מאותו המין היא מערכת יחסים זוגית רומנטית או מינית בין בני/בנות זוג מאותו המין. המונח נישואים של זוגות מאותו המין מתייחס למקרים בהם ישנה הכרה ממוסדת ביחסים מסוג זה. ניתן להשתמש במונח "מערכת יחסים חד-מינית" גם כאשר הנטייה המינית של המשתתפים במערכת היחסים אינה זהה, ולכן, משום שאנשים ביסקסואלים או הומוסקסואלים יכולים גם כן לקחת חלק במערכת יחסים חד-מינית, מערכת יחסים חד-מינית לא בהכרח תהיה "מערכת יחסים בין בני זוג הומוסקסואליים" או "מערכת יחסים בין לסביות". לדתות השונות יש השקפות שונות על אהבה ויחסי מין בין אנשים מאותו המין. חלק גדול מהדתות האברהמיות מתייחסות ליחסי מין מחוץ לנישואים הטרוסקסואלים, כולל יחסי מין בין בני אותו המין, באופן שלילי, אם כי ישנם תמיד אנשים בכל קבוצה דתית שאינם בהכרח מסכימים עם העמדה/גישה המסורתית כלפי מערכות יחסים חד-מיניות. יש הסוברים[דרושה הבהרה] שלמערכת יחסים הטרוסקסואלים יש יתרונות אובייקטיביים על פני מערכת יחסים של זוג מאותו המין. בתנאים דומים לאלה החלים על מערכת יחסים הטרוסקסואלית, גם בני זוג במערכת יחסים של זוג מאותו המין עשויים להיות מוכרים כידועים בציבור. נישואים של זוגות מאותו המין מדיה וקבצים בנושא מערכת יחסים של זוג מאותו המין בוויקישיתוף זוגות חד מיניים, דף שער בספרייה הלאומית ניר מנוסי, ‏"לאהוב את השונה", השילוח, גיליון 1, אוקטובר 2016, פרק ג' ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
The Butterfly Returns

The Butterfly Returns (בעברית: הפרפר חוזר) הוא רצף ההופעות הרביעי של הזמרת-יוצרת האמריקאית מריה קארי אשר התקיים בעמק לאס וגאס בלבד. רצף ההופעות כלל בתוכו כ-25 הופעות בסך הכול, והוא החל ב-5 ביולי 2018 והסתיים ב-29 בפברואר 2020. רצף הופעות זה התקיים שנתיים לאחר רצף ההופעות "Number 1 to Infinity" שחל בין שנת 2015 לשנת 2017. להלן רשימת השירים אותם שרה מריה קארי במהלך רצף ההופעות: "Fly Away (Butterfly Reprise)" (אינטרו) "Honey" "Shake It Off" "Make It Happen" "Untitled Interlude" (בשילוב השירים "Sweetheart," "Say Somethin'", "Loverboy" ו-"Dreamlover") "Fantasy" "Always Be My Baby" "Vision of Love" "Emotions" "Migrate" (הפסקה) "Beautiful#" "One Sweet Day" "Can't Let Go" "Can't Take That Away (Mariah's Theme)" "My All" "I'll Be Lovin' U Long Time" (הפסקה) "It's Like That" "Love Hangover" / "Heartbreaker" "Touch My Body" "We Belong Together" "Hero" "Butterfly Reprise" מדיה וקבצים בנושא The Butterfly Returns בוויקישיתוף Mariah Carey announces new Las Vegas residency ‘The Butterfly Returns’ - National | Globalnews.ca, globalnews.ca, ‏2018-04-30 (באנגלית) Mariah Carey Announces New Las Vegas Residency: See The Butterfly Returns Concert Dates, Billboard Mariah Carey signs for Las Vegas residency show, USA TODAY (באנגלית) Zoe Shenton, Mariah Carey confirms 'multi-million pound' Las Vegas residency, mirror, ‏2015-01-15 "Current Boxscore". Billboard. אורכב מ-המקור ב-19 במרץ 2019. נבדק ב-19 במרץ 2019. {{cite web}}: (עזרה) Allen, Bob (21 במרץ 2019). "Hot Tickets: March 21, 2019". VenuesNow. נבדק ב-21 במרץ 2019. {{cite web}}: (עזרה)
פרידה (זוגיות)

המונח פרידה מתייחס לסיום של מערכת יחסים זוגית אינטימית בכל דרך, מלבד מוות. המעשה מכונה בדרך כלל "לעזוב [מישהו]" בסלנג, כאשר הפרידה יזומה על ידי שותף אחד. המונח פחות מיושם על ידי זוג נשוי, כאשר פרידה של זוג נשוי נקראת בדרך כלל פרידה או גירושין. כאשר זוג מאורסים המיועדים להינשא נפרד, זה נקרא בדרך כלל "אירוסים שבורים". סוזי אורבך (1992) טענה כי פירוק מערכות יחסים של זוגיות ומגורים יכול להיות כואב יותר מאשר גירושין מכיוון שמערכות יחסים לא זוגיות אלה מוכרות פחות מבחינה חברתית. פרידה יכולה לקרות כאשר אדם אחד אומלל במערכת היחסים בו הוא/היא נמצאים. במקרים הללו נהוג לומר שצד אחד דרש לסיים את הקשר. ישנם גם מערכות יחסים שמסתיימות משום ששני הצדדים אינם מרוצים. במקרים הללו נהוג לומר שהפרידה הייתה "הדדית". אנשים במערכות יחסים עשויים בדרך כלל להיות אומללים בשל הבדלים בגילאים, באינטליגנציה, במשיכה הגופנית. לאחר הפרידה אנשים עשויים להרגיש צער או אומללות. אישיותם או "תחושת הערך העצמי" עשויה להשתנות. אנשים עשויים להזדקק לזמן להחלים לאחר הפרידה. הדבר בדרך כלל יהיה תלוי באורך של מערכת היחסים. ערך מורחב – פרוד (מצב משפחתי) בני זוג נשואים שעברו לחיות בנפרד זה מזה, מתוך כוונה, לפחות של אחד מהם, להתגרש, קרויים פרודים. במדינות מסוימות מצב זה הוא מצב פורמלי, הכרוך בפנייה של בני הזוג לבית המשפט להכרה במצב זה. באחרות זהו מצב לא פורמלי, הנוצר במעבר של אחד מבני הזוג לדירה אחרת, אך לעיתים יש לו גם השלכות פורמליות. בישראל חיים בנפרד של בני זוג אינם מצב פורמלי, אלא מצב שנוצר במעבר של אחד מבני הזוג לדירה אחרת. עם זאת, אחדים מחוקי מדינת ישראל, כמו גם פסיקתם של בתי המשפט, מתייחסים למצב זה בעת קביעת זכויותיהם של בני הזוג. "dump | meaning of dump in Longman Dictionary of Contemporary English | LDOCE". www.ldoceonline.com. נבדק ב-2020-07-22. "DUMP (verb) definition and synonyms | Macmillan Dictionary". www.macmillandictionary.com (באנגלית). נבדק ב-2020-07-22. "Dump definition and meaning | Collins English Dictionary". www.collinsdictionary.com (באנגלית). נבדק ב-2020-07-22. "DUMP | meaning in the Cambridge English Dictionary". dictionary.cambridge.org (באנגלית). נבדק ב-2020-07-22. John H. Harvey, Perspectives on Loss (1998) p. 106 ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
בשר כבש

בשר כבש הוא בשר לאכילה שהוכן מכבש. בשר של כבש צעיר עד גיל שנה, אשר לרוב במשקל 5.5 עד 39 ק"ג מכונה בשר טלה. בשר טלה בדרך כלל עדין יותר מבשר כבש מבוגר יותר. בשר טלה פופולרי יותר לרוב במדינות מערביות מסוימות, לרוב בתקופת חג הפסחא. בשר טלה בדרך כלל יקר יותר מבשר כבש. בשר כבש פופולרי במיוחד במטבחים של אזור הים התיכון, צפון אפריקה, המזרח התיכון והודו. בשר הכבש מתחלק לנתחים שונים לפי החלק בגוף הכבש ממנו נלקחו. מכיוון שהשרירים שבדרך כלל מתאמצים יותר הם שרירי הצוואר והרגליים, יהיו הנתחים באזורים אלה שריריים וקשים יותר לעומת נתחים מאזור הצלעות והמותניים. ברוב הקצביות בישראל לא נהוג למספר את הנתחים של הכבש בניגוד לבקר, אבל ישנן קצביות בודדות שממספרות את הנתחים. מרבית הקיצובים השונים של הכבש בישראל מחולקים כך: צלעות כבש - הנתח הנפוץ ביותר בטלה ובכבש. מצוי בחלק העליון של הגב. רך ובעל כמות גדולה של שומן נצלה על העצם. מתאים לצלייה על האש או כנתח שלם בתנור עם העצם. אוכף - כמו הצלעות, גם אותו נהוג לצלות על העצם. האוכף הוא למעשה הטי בון (אנ') של הטלה וניתן לפרק אותו לסינטה ופילה. נתח רך ועסיסי ונחשב לדל שומן ביחס לרוב נתחי הכבש. מתאים לעל האש, טיגון במחבת וצלייה קצרה בתנור. שוק כבש - הרגל האחורית של הכבש. נתח גדול, שנהוג לצלות בתנור לפרק זמן די ארוך והוא מתרכך. נתח עסיסי מאוד בעל כמות שומן בינונית. משום שזהו נתח אחורי בכבש, הוא איננו כשר משום שבבשר הכבש נהוג שלא לבצע ניקור. מתאים גם לצלייה קצרה כאשר הוא חתוך דק ולשיפודים אם חותכים לקוביות קטנות. כתף - גרסה כשרה של השוק. דורש זמן בישול ארוך יותר מהשוק על מנת לרככו. מתאים לצלייה ארוכה בתנור ואיננו מתאים לצלייה קצרה. חזה/ספריבס - נתח שנמצא באזור התחתון של הכבש. נתח בעל כמות שומן אדירה. נהוג לצלות שלם עם העצם, טוב גם לקדירה ומרק, ומתאים גם לבישול אסאדו. צוואר - נתח סיבי וקשה הנמצא בין הראש לצלעות מתאים לצלייה ברוטב בלבד משום שהוא מתייבש בתנור ודורש ריכוך. מתאים לבישול בסיר רגל קדמית/אחורית (אוסובוקו) - החלק התחתון של הרגל ומאופיין בהיותו נתח דל שומן. מתאים לצלייה ארוכה בסיר או ברוטב בלבד משום שהוא דל בשומן ומתייבש בקלות. דורש בישול ארוך מאוד על מנת לרככו. פלדה - נתח אחורי גדול מחלל הבטן עשיר מאוד בשומן. כמו שאר החלקים האחוריים של הכבש גם הוא לא כשר ומתאים בעיקר לטחינה. ערך מורחב – הכשרת בשר הכשרת בשר היא פעולה שעל פי ההלכה יש לבצע בבשר שנשחט כדי להכשירו לאכילה, וכדי להימנע מאכילת דם, גיד הנשה, וחלב, האסורים על פי היהדות. את הנתחים האחוריים של הכבש נהגו יהדות אשכנז שלא מנקרים בניגוד לבקר עקב גודלה הקטן של הבהמה והמומחיות הנדרשת לניקור בהמות קטנות וכן בטענה שאין מסורת ליהדות אשכנז בניקור כבשים (המסורת אבדה ונשתכחה בקרב קהילות אלו עקב חיסרון בבשר כבשים במדינות אשכנז) לעומת זאת הקהילות הספרדיות שבהן היה מצוי יותר בשר כבש כן נהגו לנקר גם כבשים ובהמות קטנות ונשמרה המסורת של ניקור כבשים וכך הבקיאות והמיומנות שבניקור בהמות קטנות נמצא בקרב שוחטי הקהילות הללו. כיום כמעט ואי אפשר למצוא בשר כבש בשחיטה של בדצ אשכנזי מהסיבה הפשוטה שלא נמצא משתלם כלכלית לשחוט ולהשליך חצי מבשר הבהמה (החלקים האחוריים שלא ניתנים לניקור עי מסורת אשכנז אוכף, שוק ופלדה.) בדצים ספרדים ושחיטה בהכשר הרבנות כן משווקת בשר אחורי של כבשים אך יש נתחים מסוימים שלא טורחים לנקרם (למרות שבבשר בקר כן נוהגים לנקרם) כיוון שההשקעה בניקור לא משתלמת עקב קוטן הנתח של הבשר שנשאר. את החלקים הקדמיים של הכבש מכשירים באחד משני האופנים: מליחה וצלייה. צלעות כבש צלעות כבש עם צ'יפס שוק כבש שיפודי כבש צלויים
Save as Draft

Save as Draft (בעברית: לשמור כטיוטה) הוא סינגל שהוקלט על ידי הזמרת-יוצרת האמריקאית קייטי פרי, מתוך אלבומה החמישי, Witness. השיר יצא לאור ב-26 ביוני 2017, על ידי חברת התקליטים קפיטול רקורדס, כסינגל הרביעי מתוך האלבום. עם יציאתו נכנס השיר אל המקום ה-14 במצעד השירים העכשוויים למבוגרים של בילבורד. השיר נכתב על ידי קייטי פרי, נוני באו, מאסטרד, ניקולס אודינו, לואיס יוז ואלף לולב והופק על ידי לולב גם כן. את השיר ביצעה פרי במסגרת סיבוב ההופעות הרביעי שלה, "Witness: The Tour", שהתקיים בין שנת 2017 לשנת 2018. בנוסף לכך, עלה השיר לרשת הזרמת המדיה ספוטיפיי, בסמוך לצאתו. מידע על היצירה "Save as Draft" באתר מיוזיק בריינז סרטון השיר "Save as Draft" באתר יוטיוב Hot/Modern/AC Future Releases | Hot Adult Contemporary Rock Songs and Release Dates | ..., web.archive.org, ‏2017-06-19 Katy Perry Chart History, Billboard Katy Perry – Save as Draft (באנגלית), נבדק ב-2019-04-26 www.katyperry.com, www.katyperry.com Witness, נבדק ב-2019-04-26
באטה בוריסוב (כדורעף)

מועדון כדורעף בַּאטֶה בוריסוב הוא מועדון כדורעף בלארוסי שנחשב לאחד המועדונים הטובים בבלארוס. מתמודד באליפות בלארוס בכדורעף. הישגי השיא של הקבוצה הם מקום שני באליפות בלארוס בעונת 2014/2015 ובעונת 2015/2016 והעפלה לגמר הגביע הבלארוסי בעונת 2016/2017. הקבוצה הוקמה בקיץ 2010 בשם באטה BGU בוריסוב כמועדון כדורעף גברים מקצועני בחסות אוניברסיטת בלארוס הממלכתית. למאמן הראשון מונה אלכסנדר גראסימוב שאימן קודם את נבחרת הנוער של בלארוס ביורו 2009 ובאליפות עולם 2010. לצדו אימן גם איוואן שיריאייב. עונת הבכורה לא הייתה פשוטה והקבוצה סיימה במקום השמיני מתשעה ונאלצה להתמודד במשחקי מבחן עם קבוצת לגיון ממחוז הרודנו, אך הקבוצה נחלצה מירידה לליגת המשנה ונשארה ליגה. לפני עונת 2011 הוחלט למנות מטה אימון חדש ולמאמנים החדשים מונו אלכסנדר וירקובסקי וסרגיי צ'סנוביצקי. לפני פתיחת עונת 2012/2013 נערכו שינויים רבים בהרכב והקבוצה התחזקה בשחקנים רבים, אלה סייעו לקבוצה להתמקם בראשות טבלת הליגה אבל במחזור האחרון הקבוצה הפסידה במשחקה וירדה למקום החמישי, אם כי העפילה לגמר הגביע הבלארוסי. בעונת 2013/2014 שוב סיימה רביעית באליפות ובעונות 2014/2015 ו-2015/2016 הקבוצה הצליחה לסיים במקום השלישי ובכך יכלה להשתתף במפעלים האירופיים והיא התמודדה בגביע האתגר של קונפדרציית הכדורעף האירופית. לקראת עונת 2016/2017 הקבוצה שינתה את שמה לקבוצת באטה-BGUFK בוריסוב ופעלה בחסות אוניברסיטת בלארוס הממלכתית לתרבות פיזית. באותה עונה הקבוצה סיימה במקום השלישי באליפות והעפילה לגמר הגביע. לקראת עונת 2017/2018 מונה דמיטרי ליחורד למאמן הקבוצה. ביוזמתו הקבוצה התחזקה בשחקנים מאוקראינה והקבוצה סיימה במקום השלישי באותה עונה, הן בגביע והן באליפות. בעונת 2018/2019 הקבוצה סיימה במקום החמישי. באטה בוריסוב (כדורגל חופים) אתר האינטרנט הרשמי של באטה בוריסוב אתר האינטרנט הרשמי של באטה בוריסוב (ברוסית) (הקישור אינו פעיל, 16 בינואר 2021) באטה בוריסוב, ברשת החברתית פייסבוק באטה בוריסוב, ברשת החברתית אינסטגרם באטה בוריסוב, ברשת החברתית VK באטה בוריסוב, סרטונים בערוץ היוטיוב ערך זה הוא קצרמר בנושא כדורעף ובנושא בלארוס. אתם מוזמנים לתרום לוויקיפדיה ולהרחיב אותו.
Cozy Little Christmas

Cozy Little Christmas הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-15 בנובמבר 2018, על ידי חברת התקליטים קפיטול רקורדס, כסינגל שלא מתוך אלבום. עם יציאתו נכנס השיר אל המקום ה-23 במצעד הסינגלים הבריטי, וה-53 במצעד הבילבורד הוט 100. השיר נכתב על ידי קייטי פרי, גרג וולס ופראס והופק על ידי פרי, וולס ופראס גם כן. השיר הוא שיר חג המולד. שיר זה הוא שיר חג המולד השני של פרי, בעוד הראשון הוא "Every Day Is a Holiday", שיצא בשנת 2015. ב-20 בנובמבר 2018, עלה האודיו של השיר לערוץ היוטיוב של פרי. מידע על היצירה "Cozy Little Christmas" באתר מיוזיק בריינז מידע על הסינגל "Cozy Little Christmas" באתר מיוזיק בריינז מידע על היצירה "Cozy Little Christmas" באתר Discogs סרטון השיר "Cozy Little Christmas" באתר יוטיוב www.amazon.com, www.amazon.com Official Singles Chart Top 100 | Official Charts Company, www.officialcharts.com (באנגלית) Katy Perry Chart History, Billboard Katy Perry – Cozy Little Christmas (באנגלית), נבדק ב-2019-04-26 Katy Perry releases new Christmas single, www.officialcharts.com (באנגלית) Katy Perry (2018-11-20), Katy Perry - Cozy Little Christmas (Audio Clip), נבדק ב-2019-04-26
Ur So Gay

Ur So Gay (בעברית: אתה כל כך הומו) הוא סינגל שיווקי שהוקלט על ידי הזמרת-יוצרת האמריקאית קייטי פרי, מתוך המיני-אלבום הראשון, Ur So Gay. השיר יצא לאור ב-20 בנובמבר 2007, על ידי חברת התקליטים קפיטול רקורדס, כסינגל השיווקי הראשון מתוך המיני-אלבום. השיר הגיע למקום הראשון במצעד שירי הדאנס המסחריים של בילבורד. השיר נכתב והולחן על ידי קייטי פרי וגרג וולס והופק על ידי וולס גם כן. השיר הוא שיר בסגנון הפופ. איגוד תעשיית ההקלטות האמריקאי העניק לשיר את תואר הזהב, על סך מכירות של חצי מיליון עותקים בארצות הברית. כמו כן, נכלל השיר גם באלבומה השני של פרי, One of the Boys. מידע על היצירה "Ur So Gay" באתר מיוזיק בריינז מידע על הסינגל "Ur So Gay" באתר מיוזיק בריינז מידע על היצירה "Ur So Gay" באתר Discogs סרטון השיר "Ur So Gay" באתר יוטיוב Katy Perry - Ur So Gay, Discogs (באנגלית) Anonymous, Dance Singles Sales, Billboard, ‏2012-12-27 Katy Perry – Ur So Gay (באנגלית), נבדק ב-2019-04-26 Ur so Gay - Katy Perry [official music video], נבדק ב-2019-04-26 Gold & Platinum, RIAA (באנגלית) Katy Perry - One Of The Boys, Discogs (באנגלית) CERTIFICADOS – Pro-Música Brasil, pro-musicabr.org.br
The Prismatic World Tour Live

The Prismatic World Tour Live הוא אלבום הופעה הראשון של זמרת קייטי פרי. זהו ה-DVD הראשון של פרי שצולם בסבב הופעות Prismatic World Tour בשנת 2014. ב-12-13 בדצמבר 2014, בסידני, שבאוסטרליה צילמה פרי את ה-DVD הראשון שלה לסבב הופעות המצליח Prismatic World Tour אשר יצא ב-30 באוקטובר 2015. ב-28 במרץ 2018, רשת השידור "Epix", שידרו את ההופעה של פרי בחינם באתר שלהם. "Roar" "Part of Me" "Wide Awake" "This Moment" / "Love Me" "Dark Horse" "E.T." "Legendary Lovers" "I Kissed a Girl" "Hot n Cold" "International Smile" "By the Grace of God" "The One That Got Away" \ "Thinking of You" "Unconditionally "Walking on Air" "It Takes Two" "This Is How We Do" \ "Last Friday Night (T.G.I.F.)" "Teenage Dream" "California Gurls" "Birthday" "Firework" מאחורי הקלעים שלב בניית זמן לשגות צוות קערות כל מצעדי האלבומים שלהלן, הם מצעדי אלבומי וידאו בלבד, ובהם פרי הצליחה לכבוש פסגות מצעדים רבות. The Prismatic World Tour Live, במסד הנתונים הקולנועיים IMDb (באנגלית) מידע על האלבום The Prismatic World Tour Live באתר MusicBrainz http://www.aria.com.au/pages/DVDAccreds2016.htm, www.aria.com.au CERTIFICADOS – Pro-Música Brasil, pro-musicabr.org.br Eagle Rock | Katy Perry – The Prismatic Tour Live, web.archive.org, ‏2016-05-28
Earth

Earth (בעברית: כדור הארץ) הוא שיר צדקה של הראפר האמריקאי, ליל דיקי. השיר הופץ לראשונה ביוטיוב ב-19 באפריל 2019, שלושה ימים לפני יום כדור הארץ. כל ההכנסות של השיר נתרמו לארגון "Leonardo DiCaprio Foundation". בטקס פרסי הווידאו קליפים של MTV לשנת 2019 השיר היה מועמד לפרס הווידאו קליפים של MTV לקליפ הטוב ביותר בעל מסר חברתי, אך הפסיד לשיר "You Need to Calm Down" של טיילור סוויפט. ב-9 באפריל 2019, ליל דיקי הודיע בטוויטר שהשיר יופץ שבוע הבא. כמו כן, ג'סטין ביבר דיווח שיחזור למוזיקה כאורח בשיר, מספר ימים לאחר מכן ליל דיקי אישר את זה. ב-17 באפריל 2019, ליל דיקי פרסם הצצה לקליפ שיצא יום למחרת. הקליפ כולל את קולותיהם של 30 ידוענים, ביניהם: ג'סטין ביבר, אריאנה גרנדה, שון מנדס, הלסי, קייטי פרי, אד שירן, לאונרדו דיקפריו, ברנדון יורי ומיילי סיירוס. כל ידוען, חוץ מלאונרדו דיקפריו, קווין הארט, מייגן טריינור, ג'ואל אמביד וטורי ליינז, מייצג בעל חיים או צמח שונה. הקליפ צבר ביוטיוב מעל 238 מיליון צפיות. רשימת הזמרים שמופיעים בקליפ, והתפקיד שלהם בקליפ: ליל דיקי - עצמו ג'סטין ביבר - בבון אריאנה גרנדה - זברה הלסי - אריה זאק בראון - פרה ברנדון יורי - חזיר היילי סטיינפלד - פטריה ויז קאליפה - בואש סנופ דוג - מריחואנה קווין הארט - קניה וסט אדם לוין - נשר שון מנדס - קרנף צ'ארלי פות' - ג'ירפה סיה - קנגורו מיילי סיירוס - פיל ליל ג'ון - צדפה ריטה אורה - זאב מיגל - סנאי קייטי פרי - סוס פוני ליל יאכטי - פפילומה אד שירן - קואלה מייגן טריינור, ג'ואל אמביד וטורי ליינז - זמרי גיבוי ג'ון לג'נד, סיי, באד באני וכריס וו - מקהלת "We Love the Earth" בקסטריט בויז - קרדיטים לאונרדו דיקפריו - עצמו יום כדור הארץ מידע על היצירה "Earth" באתר מיוזיק בריינז מידע על הסינגל "Earth" באתר מיוזיק בריינז סרטון השיר "Earth" באתר יוטיוב מידע על השיר "Earth" באתר ספוטיפיי
בית החולים ביספביירג

בית החולים ביספביירג (בדנית: Bispebjerg Hospital, בקיצור BBH) הוא בית חולים השוכן ברובע ביספיירג של קופנהגן, בירת דנמרק. יחד עם עוד מספר בתי חולים, הוא חלק מבית החולים האוניברסיטאי של קופנהגן, והוא מסונף לפקולטה למדעי הבריאות באוניברסיטת קופנהגן. הוא הוקם בשנת 1913 ויש לו 3000 עובדים. בית החולים משרת את אזור "העיר" הכולל את פרדריקסברג ומרבית העיר קופנהגן עם בערך 400,000 תושבים. בינואר 2012 התמזג בית החולים בביפביירג עם בית החולים פרידריקסברג. תוכננה החל משנת 2015 ועד שנת 2025 בתמיכת האיחוד האירופי, בנייתו של בית חולים כללי חדש עם מחלקה לטיפול חירום ומחלקה פסיכיאטרית חדשה. בית החולים יחד עם הגנים הסמוכים הוקמו בשנים 1913-1908 על גבעת ביספביירג באקה כמו נאת מדבר ירוקה באמצע העיר. מעל בניין בית החולים נשקפים העיר והגנים. בית החולים כולל ביתנים ישנים ובניינים שהתווספו עם הזמן והם מחוברים במערכת מנהרות תת-קרקעיות. בהתחלה השתרע בית החולים על שטח של 200 דונם וכלל 700 מיטות. בשנות ה-1930–1940 הועלה מספר המיטות ל-1000. האדריכל של הבניין המקורי (עם 12 ביתנים) היה מרטין נירופ (1921-1848) (שבנה את בניין עיריית קופנהגן) יחד עם המהנדס א.צ. קרסטן ועם האדריכל הנופים אדוורד גלזל. ובחניכת בית החולים ב-19 בספטמבר 1913 נכח המלך כריסטיאן העשירי. בשנים 2002 ,2005, 2008 ו-2011 זכה בית החולים מהארגון האמריקאי ג'וינט קומישן אינטרניישנל JCI תעודה המעניקה ציון גבוה לבטיחות ולאיכות הטיפול המתקבל בבית החולים לפי סטנדרטים בינלאומיים. ב-2008 עבר בית החולים הערכה מחודשת. בית החולים מצויד, בין היתר במרכז לאיבחון, טיפול ומעקב של חולי סרטן הראות, כמו כן מרכז קרדיולוגי (בשיתוף פעולה עם Rigshospitalet, מרכז לרפואת עור. עם הדמויות שהצטיינו בתולדות בית החולים נמנתה האחות שרלוטה מונק שהקימה תוכנית ללימודי סיעוד בבית החולים בשנת 1913. בשנות ה-1980–1990 יצרה הפסיכיאטרית טובה אורקרוג מודל לטיפול אקוטי ושיקומי שנועד למתבגרים שלקו בסכיזופרניה וששילבה מחלקה שיקומית ואחר כך מסגרת של דיור מוגן בקהילה עם לימודי תיכון מחוץ לבית החולים, בעיירה טלסה הסמוכה. באוקטובר 1943 רופאים ואנשי צוות בבית החולים ביספביירג בראשות הכירורג ד"ר קרל הנרי קסטרKøster),אלן מרי כריסטנסהן, סיגנה יאנסן ואחרים הסתירו בבית החולים - במחלקות, במרפאות, במחלקות הסיעודיות ובקפלת בית החולים בין 1500–2000 יהודים על מנת להצילם מהגירוש המתוכנן למחנות ההשמדה הנאצים וכדי להעבירם למחתרת לשם הברחתם לשוודיה. רבים מהיהודים הוסעו באמבולנסים של בית החולים לחוף על מנת לעלות על הסירות. בבית החולים טיפלו גם בחברים הפצועים של המחתרת האנטינאצית הדנית. מדיה וקבצים בנושא בית החולים ביספביירג בוויקישיתוף אתר האינטרנט הרשמי של בית החולים ביספביירג תעודות וצילומים על בית החולים ביספביירג תמונות מבית החולים במאה ה-20 האתר הגרמני "אושוויץ" אתר המכון לחקר ההצלה והאלטרואיזם בשואה- על צוותים הרפואיים הדנים על בית החולים החדש העומד להיבנות על בניית בית החולים ביספביירג ב-1913 בית המרקחת של בית החולים H.Permin, P.Wagner Reasons for the construction of Bispebjerg Hospital--a hospital with light, air and freedom of nature Dan Medicinhist Arbog. 2009;37:21-50. הפרויקט החדש באתר ראול ולנברג על בניין בית החולים וגניו על תולדות גבעת ביספביירג אתר בית החולים - היסטוריה בית החולים ביספביירג תחת הכיבוש הגרמני